9 การจัดการ

แผนผังองค์กร

บริษัท ยูนิเวนเจอร์ จำกัด (มหาชน)

9.1 โครงสร้างการจัดการ 

  โครงสร้างการจัดการของบริษัทฯ ประกอบด้วย คณะกรรมการบริษัท (BOARD OF DIRECTORS)
  คณะกรรมการตรวจสอบ (AUDIT COMMITTEE) คณะกรรมการกำหนดค่าตอบแทน
  (COMPENSATION COMMITTEE) และคณะกรรมการบริหาร (EXECUTIVE COMMITTEE)
  ตามรายละเอียดดังนี้

  คณะกรรมการบริษัท (BOARD OF DIRECTORS)

+-------------------------------+--------------------------------------+
| 1.  นายโรเบิร์ต พอล วอเร็นซ์      | ประธานกรรมการ                        |
|     คอลลินซ์                    |                                      |
|                               | กรรมการ                              |
| 2.  นางอรฤดี ณ ระนอง           |                                      |
|                               | กรรมการ                              |
| 3.  นายเอียน สจ๊วต ดอนนาคี       |                                      |
|                               | กรรมการ                              |
| 4.  นายธนพล ศิริธนชัย            |                                      |
|                               | กรรมการ                              |
| 5.  นายทรงชัย โสตถิภาพกุล        |                                      |
|                               | กรรมการอิสระ / ประธานกรรมการตรวจสอบ   |
| 6.  นายวิกิต ขจรณรงค์วณิช         |                                      |
|                               | กรรมการอิสระ / กรรมการตรวจสอบ         |
| 7.  นายศุภนิจ จัยวัฒน์             |                                      |
|                               | กรรมการอิสระ / กรรมการตรวจสอบ         |
| 8.  นายสุวิทย์ จินดาสงวน          |                                      |
+-------------------------------+--------------------------------------+

  หมายเหตุ : กรรมการผู้มีอำนาจลงลายมือชื่อแทนบริษัทฯตามหนังสือรับรองของบริษัทฯ คือ
  กรรมการสองท่านจากรรมการทั้งหมด ลงลายมือชื่อร่วมกัน พร้อมประทับตราบริษัทฯเป็นสำคัญ

  บทบาท หน้าที่ของคณะกรรมการบริษัท

  ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท ตลอดจนมติที่ประชุมผู้ถือหุ้น
  ด้วยความซื่อสัตย์สุจริตและระมัดระวังเพื่อรักษาผลประโยชน์ของบริษัทฯและรับผิดชอบต่อผู้ถือหุ้น
  ทั้งนี้ คณะกรรมการบริษัทมีอำนาจแต่งตั้งบุคคลอื่นใดให้ดำเนินกิจการของบริษัทฯ
  ภายใต้การควบคุมของคณะกรรมการบริษัท
  หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทเห็นสมควร
  และคณะกรรมการบริษัทอาจยกเลิก เพิกถอนเปลี่ยนแปลงหรือแก้ไขอำนาจนั้นๆได้
  คณะกรรมการบริษัทมีอำนาจกำหนดชื่อกรรมการผู้มีอำนาจลงนามผูกพันบริษัทฯตลอดจนจัดตั้งคณะกรรมการชุดย่อย

  คณะกรรมการตรวจสอบ (AUDIT COMMITTEE)

+--------------------------------+-------------------------------------+
| 1.  นายวิกิต ขจรณรงค์วณิช          | ประธานกรรมการตรวจสอบ                |
|                                |                                     |
| 2.  นายศุภนิจ จัยวัฒน์              | กรรมการตรวจสอบ                      |
|                                |                                     |
| 3.  นายสุวิทย์ จินดาสงวน           | กรรมการตรวจสอบ                      |
|                                |                                     |
| 4.  นางสาวมัลลิกา ลิ้มโชสกุล        | เลขานุการคณะกรรมการตรวจสอบ           |
+--------------------------------+-------------------------------------+

  บทบาท หน้าที่ของคณะกรรมการตรวจสอบ

  1 สอบทานให้บริษัทฯมีการรายงานทางการเงินอย่างถูกต้องและเปิดเผยอย่างเพียงพอ
  โดยการประสานงานกับผู้สอบบัญชีภายนอกและผู้บริหารที่มีหน้าที่จัดทำรายงานทางการเงินทั้งรายไตรมาสและประจำปี

  2
  สอบทานให้บริษัทฯมีระบบการควบคุมภายในและตรวจสอบภายในที่มีความเหมาะสมและมีประสิทธิผล

  3 สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ
  ซึ่งอาจมีผลกระทบต่อฐานะการเงินและผลการดำเนินงานของบริษัทฯอย่างมีนัยสำคัญ

  4 พิจารณาคัดเลือกและเสนอแต่งตั้งผู้สอบบัญชีของบริษัทฯ
  รวมถึงพิจารณาเสนอค่าตอบแทนของผู้สอบบัญชี

  5
  พิจารณาการเปิดเผยข้อมูลของบริษัทฯในกรณีเกิดรายการที่เกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  6 จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยในรายงานประจำปี

  7 ปฏิบัติการอื่นใดตามที่คณะกรรมการบริษัทมอบหมาย
  และด้วยความเห็นชอบจากคณะกรรมการตรวจสอบ

  ทั้งนี้ คณะกรรมการตรวจสอบทุกท่าน
  เป็นกรรมการอิสระที่ไม่ได้เป็นเจ้าหน้าที่หรือลูกจ้างของบริษัทฯ
  และมีวาระในการดำรงตำแหน่งคราวละ 2 ปี

  คณะกรรมการกำหนดค่าตอบแทน (COMPENSATION COMMITTEE)

+--------------------------------+-------------------------------------+
| 1.  นายวิกิต ขจรณรงค์วณิช          | ประธานกรรมการกำหนดค่าตอบแทน          |
|                                |                                     |
| 2.  นายศุภนิจ จัยวัฒน์              | กรรมการกำหนดค่าตอบแทน                |
|                                |                                     |
| 3.  นายสุวิทย์ จินดาสงวน           | กรรมการกำหนดค่าตอบแทน                |
+--------------------------------+-------------------------------------+

  บทบาท หน้าที่ของคณะกรรมการกำหนดค่าตอบแทน

  1 กำหนดรายชื่อกรรมการและพนักงานที่จะได้รับการจัดสรรใบสำคัญแสดงสิทธิเกินกว่าร้อยละ 5
  ของจำนวนใบสำคัญแสดงสิทธิทั้งหมดในแต่ละคราว

  2 กำหนดจำนวนใบสำคัญแสดงสิทธิที่จะจัดสรรให้แก่กรรมการและพนักงาน
  ซึ่งจะได้รับจัดสรรใบสำคัญแสดงสิทธิเกิน กว่าร้อยละ 5
  ของจำนวนใบสำคัญแสดงสิทธิทั้งหมดในแต่ละคราว

  3 ให้ความเห็นเกี่ยวกับเหตุผล
  ความจำเป็นและประโยชน์ที่บริษัทฯจะได้รับจากการจัดสรรใบสำคัญแสดงสิทธิให้แก่
  กรรมการและพนักงานแต่ละคนที่ได้รับการจัดสรรใบสำคัญแสดงสิทธิเกินกว่าร้อยละ 5
  ของจำนวนใบสำคัญแสดง สิทธิทั้งหมดในแต่ละคราว

  คณะกรรมการบริหาร (EXECUTIVE COMMITTEE)

+--------------------------------+-------------------------------------+
| 1.  นายโรเบิร์ต พอล วอเร็นซ์       | ประธานกรรมการบริหาร                  |
|     คอลลินซ์                     |                                     |
|                                | กรรมการบริหาร                        |
| 4.  นางอรฤดี ณ ระนอง            |                                     |
|                                | กรรมการบริหาร                        |
| 5.  นายเอียน สจ๊วต ดอนนาคี        |                                     |
|                                | กรรรมการบริหาร                       |
| 6.  นายธนพล ศิริธนชัย             |                                     |
+--------------------------------+-------------------------------------+

  บทบาท หน้าที่ของคณะกรรมการบริหาร

  กำกับดูแลการดำเนินงานของบริษัทฯและบริษัทในเครือให้เป็นไปตามแนวนโยบายและงบประมาณที่ได้รับอนุมัติจากคณะกรรมการ
  ซึ่งรวมถึงการกำหนดแผนธุรกิจ ทิศทาง กลยุทธ์
  โครงสร้างองค์กรและการบริหารงานหลักในการดำเนินธุรกิจของบริษัทฯและบริษัทในเครือ
  ตลอดจนตรวจสอบ
  ติดตามผลการดำเนินงานของบริษัทฯและบริษัทในเครือที่กำหนดให้เป็นไปอย่างมีประสิทธิภาพ
  รวมถึงการอนุมัติการดำเนินงานของบริษัทฯในเรื่องต่างๆตามขอบเขตอำนาจที่ได้รับมอบหมายจากคณะกรรมการบริษัทตลอดจนกลั่นกรองเรื่องที่ฝ่ายจัดการเสนอให้พิจารณาในส่วนที่นอกเหนือจากอำนาจของคณะกรรมการบริหารเพื่อนำเสนอต่อคณะกรรมการบริษัทอีกขั้นหนึ่ง

  นอกจากนี้
  ในการอนุมัติรายการจะต้องไม่มีลักษณะเป็นการอนุมัติรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหาร
  สามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสียหรืออาจมีความขัดแย้งทางผลประโยชน์ในลักษณะอื่นใด (ตามข้อบังคับของบริษัท
  และตามที่สำนักงาน กลต. ประกาศกำหนด) กับบริษัทฯหรือบริษัทย่อย

  คณะผู้บริหาร (MANAGEMENT)

+--------------------------------+-------------------------------------+
| 1.  นายโรเบิร์ต พอล วอเร็นซ์       | ประธานกรรมการบริหาร                  |
|     คอลลินซ์                     |                                     |
|                                | ประธานอำนวยการ                      |
| 2.  นางอรฤดี ณ ระนอง            |                                     |
|                                | กรรมการผู้จัดการ                       |
| 3.  นายธนพล ศิริธนชัย             |                                     |
|                                | กรรมการ                             |
| 4.  นายทรงชัย โสตถิภาพกุล         |                                     |
|                                | ผู้จัดการโรงงาน                        |
| 5.  นายธีระนันท์ เจียมการกิจ        |                                     |
|                                | ผู้จัดการฝ่ายบัญชีและการเงิน               |
| 6.  นางสาวปรารถนา อุดมสิน        |                                     |
|                                | ผู้จัดการฝ่ายธุรการและบริหารบุคคล          |
| 7.  นางสาวจิราวดี สุดแดน          |                                     |
|                                | ผู้จัดการฝ่ายพัฒนาระบบสารสนเทศ           |
| 8.  นายศุภชัย ตัณฑ์เอกคุณ           |                                     |
|                                | ผู้จัดการฝ่ายจัดซื้อ                       |
| 9.  นางสาวชนิดา เชิดไชยกุล        |                                     |
|                                | ผู้จัดการสำนักบริหาร                     |
| 10. นางอรนุช พืชมงคล             |                                     |
|                                | เจ้าหน้าที่อา                           |
| 11. นางสาวมัลลิกา ลิ้มโชสกุล        | วุโสฝ่ายตรวจสอบภายในและกำกับการปฏิบัติงาน |
+--------------------------------+-------------------------------------+

9.2 การสรรหากรรมการ 

  ตามข้อบังคับของบริษัท คณะกรรมการบริษัทประกอบด้วยกรรมการจำนวนไม่น้อยกว่า 5 ท่าน
  โดยคณะกรรมการรับผิดชอบในการสรรหากรรมการใหม่ที่มีคุณสมบัติและไม่มีลักษณะต้องห้ามตามที่กฎหมายกำหนด
  เพื่อเสนอให้คณะกรรมการอนุมัติและ/หรือเสนอขออนุมัติแต่งตั้งต่อที่ประชุมผู้ถือหุ้น

  ในการประชุมสามัญผู้ถือหุ้นประจำปีทุกครั้ง กรรมการต้องพ้นจากตำแหน่งหนึ่งในสามตามอัตรา
  โดยกรรมการที่พ้นจากตำแหน่งตามวาระอาจได้รับเลือกกลับเข้าดำรงตำแหน่งกรรมการบริษัทใหม่ได้
  ทั้งนี้ กำหนดให้ที่ประชุมผู้ถือหุ้นเลือกตั้งกรรมการบริษัท
  ตามหลักเกณฑ์และวิธีการที่กำหนดอยู่ในข้อบังคับของบริษัทฯ ดังนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  (2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
  หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานกรรมการเป็นผู้ออกเสียงชี้ขาด

  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  คณะกรรมการจะเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมาย
  เข้าเป็นกรรมการแทนในการประชุมคณะกรรมการคราวถัดไปด้วยคะแนนเสียงไม่น้อยกว่า 3 ใน
  4 ของจำนวนกรรมการที่ยังเหลืออยู่ เว้นแต่วาระของกรรมการจะเหลือน้อยกว่า 2 เดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

9.3 ค่าตอบแทนกรรมการ และผู้บริหาร 

ค่าตอบแทนที่เป็นตัวเงิน

+--------------------------------------+---------------+---------------+
| กรรมการ (14 ท่าน) และกรรมการตรวจสอบ   | เบี้ยประชุม      | 531,000 บาท   |
| (3 ท่าน)                              |               |               |
|                                      |               |               |
| ทั้งนี้ รวมกรรมการที่ออกจากตำแหน่งระหว่างปี   |               |               |
+--------------------------------------+---------------+---------------+
| ผู้บริหาร 11 ท่าน                        | เงินเดือน /     | 13,840,795    |
|                                      | โบนัส          | บาท           |
+--------------------------------------+---------------+---------------+

หมายเหตุ : คณะกรรมการบริหารไม่ได้รับค่าตอบแทนใดๆ

  ค่าตอบแทนอื่นๆ

  เมื่อวันที่ 19 ธันวาคม พ.ศ. 2546
  บริษัทฯได้จัดสรรใบสำคัญแสดงสิทธิที่จะซื้อหุ้นสามัญเพิ่มทุนของบริษัทฯให้กับกรรมการและพนักงานของบริษัทฯและบริษัทย่อยของบริษัทฯในวงจำกัดไม่เกิน
  35 ราย รวม 2 โครงการเท่ากับ 25,755,500 หน่วย (ESOP-W2 และ ESOP-W3)
  โดยใบสำคัญแสดงสิทธิมีอายุ 5 ปี มูลค่าหน่วยละ -0- บาท โดยกำหนดให้ใบสำคัญแสดงสิทธิ 1
  หน่วย สามารถซื้อหุ้นสามัญของบริษัทฯ 1 หุ้น ในราคาหุ้นละ 1 บาท ดังมีรายละเอียดต่อไปนี้

+-------------------------+--------+-----+--------+-----+--------+-----+
| รา                      | จำนวนท |     | จำนวนท |     | จำนว   |     |
| ยชื่อกรรมการที่ได้รับการจัดสรร | ี่ได้รับกา |     | ี่ได้รับกา |     | นที่ได้รับ |     |
|                         | รจัดสรร |     | รจัดสรร |     | การจัดส |     |
| ใบสำคัญแสดงสิทธิ           | (ES    |     | (ES    |     | รรทั้งสิ้น |     |
|                         | OP-W2) |     | OP-W3) |     |        |     |
+-------------------------+--------+-----+--------+-----+--------+-----+
|                         | หน่วย   | %   | หน่วย   | %   | หน่วย   | %   |
+-------------------------+--------+-----+--------+-----+--------+-----+
| 1 นายโรเบิร์ต พอล วอเร็นซ์  | 1,2    | 9   | -      | -   | 1,2    | 4   |
| คอลลินซ์                  | 42,000 | .20 |        |     | 42,200 | .82 |
|                         |        |     | 2,0    | 16  |        |     |
| 2 นางอรฤดี ณ ระนอง       | 2,4    | 18  | 02,500 | .34 | 4,5    | 17  |
|                         | 97,500 | .50 |        |     | 00,000 | .47 |
| 3 นายเอียน สจ๊วต ดอนนาคี   |        |     | 1,0    | 8   |        |     |
|                         | -      | -   | 00,000 | .16 | 1,0    | 3   |
| 4 นายธนพล ศิริธนชัย        |        |     |        |     | 00,000 | .88 |
|                         | -      | -   | 3,5    | 28  |        |     |
| 5 นายทรงชัย โสตถิภาพกุล    |        |     | 00,000 | .56 | 3,5    | 13  |
|                         | -      | -   |        |     | 00,000 | .59 |
| 6 นายวิกิต ขจรณรงค์วณิช     |        |     | 3      | 2   |        |     |
|                         | -      | -   | 00,000 | .45 | 3      | 1   |
| 7 นายศุภนิจ จัยวัฒน์         |        |     |        |     | 00,000 | .17 |
|                         | -      | -   | 5      | 4   |        |     |
| 8 นายสุวิทย์ จินดาสงวน      |        |     | 00,000 | .08 | 5      | 1   |
|                         | -      | -   |        |     | 00,000 | .94 |
|                         |        |     | 5      | 4   |        |     |
|                         |        |     | 00,000 | .08 | 5      | 1   |
|                         |        |     |        |     | 00,000 | .94 |
|                         |        |     | 5      | 4   |        |     |
|                         |        |     | 00,000 | .08 | 5      | 1   |
|                         |        |     |        |     | 00,000 | .94 |
+-------------------------+--------+-----+--------+-----+--------+-----+
| ใบสำค                   | 3,7    | 27  | 8,3    | 67  | 12,0   | 46  |
| ัญแสดงสิทธิที่จัดสรรให้กรรมการ | 39,500 | .70 | 02,500 | .75 | 42,000 | .75 |
+-------------------------+--------+-----+--------+-----+--------+-----+
| ใบสำคัญแสดงสิทธิที่จัดสรรทั้งสิ้น | 13,5   | 100 | 12,2   | 100 | 25,7   | 100 |
|                         | 00,000 | .00 | 55,500 | .00 | 55,500 | .00 |
+-------------------------+--------+-----+--------+-----+--------+-----+

9.4 การกำกับดูแลกิจการ (CODE OF BEST PRACTICE)

  คณะกรรมการบริษัทได้ให้ความสำคัญในการกำกับดูแลกิจการที่ดี
  และเชื่อมั่นว่ากระบวนการกำกับดูแลกิจการที่ดี
  จะช่วยส่งเสริมผลการดำเนินงานของบริษัทฯและเพิ่มมูลค่าให้กับผู้ถือหุ้นในระยะยาว
  โดยคำนึงถึงผู้มีส่วนได้เสียอื่นประกอบ ได้แก่ ผู้ถือหุ้น ลูกจ้าง ลูกค้า คู่ค้า ผู้ลงทุน
  และสังคมโดยรวม เป็นต้น ซึ่งยึดหลักความโปร่งใส (Transparency)
  ความรับผิดชอบตามหน้าที่ (Accountability) ความซื่อสัตย์ (Integrity)
  และความสามารถทางการแข่งขัน (Competitiveness) ทั้งนี้
  คณะกรรมการได้จัดตั้งคณะกรรมการตรวจสอบ คณะกรรมการกำหนดค่าตอบแทน
  และคณะกรรมการบริหาร
  เพื่อช่วยกำกับดูแลการปฏิบัติงานด้านต่างๆให้บรรลุตามนโยบายและเป้าหมายที่กำหนด
  โดยเฉพาะคณะกรรมการตรวจสอบถือเป็นส่วนสำคัญส่วนหนึ่งของนโยบายการกำกับดูแลที่ดี
  ซึ่งประกอบด้วยกรรมการที่เป็นอิสระ เพื่อปฏิบัติหน้าที่ตามที่ได้รับมอบหมายจากคณะกรรมการบริษัท
  รวมถึงการสอบทานให้มีการรายงานทางการเงินอย่างถูกต้องและเปิดเผยอย่างเพียงพอ

  ที่ผ่านมา บริษัทฯได้ปฏิบัติตามหลักการกำกับดูแลที่ดี 15 ข้อ
  ตามแนวทางที่ตลาดหลักทรัพย์แห่งประเทศไทยกำหนดดังต่อไปนี้

1.  นโยบายเกี่ยวกับการกำกับดูแลกิจการ

  นอกจากคณะกรรมการมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
  Best Practice) ที่เป็นตามแนวทางของตลาดหลักทรัพย์แห่งประเทศไทยแล้ว
  คณะกรรมการยังเชื่อมั่นว่าหลักการกำกับดูแลกิจการที่ดีจะเป็นประโยชน์ต่อการดำเนินธุรกิจของบริษัทฯ
  เพื่อเสริมสร้างความโปร่งใส และเพิ่มขีดความสามารถในการแข่งขัน
  และสร้างความเชื่อมั่นให้กับผู้ถือหุ้น ผู้ลงทุนและผู้ที่เกี่ยวข้องทุกฝ่าย
  โดยได้มีแนวทางเพื่อสนับสนุนการกำกับดูแลกิจการ ดังนี้

-   กำหนดบทบาท หน้าที่ และความรับผิดชอบที่มีการปฏิบัติตามข้อพึงปฏิบัติที่ดี

-   แต่งตั้งอนุกรรมการ
    เพื่อช่วยกำกับดูแลการปฏิบัติงานด้านต่างๆให้บรรลุตามนโยบายและเป้าหมายที่กำหนด

-   เปิดเผยข้อมูลอย่างเพียงพอ ด้วยความโปร่งใส และเป็นประโยชน์ต่อผู้ถือหุ้น

-   ปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

2.  สิทธิของผู้ถือหุ้น

  คณะกรรมการตระหนักถึงสิทธิและความเท่าเทียมกันของผู้ถือหุ้น โดยในการประชุมผู้ถือหุ้น
  บริษัทฯได้จัดส่งหนังสือเชิญประชุมพร้อมทั้งข้อมูลประกอบการประชุมในวาระต่างๆให้ผู้ถือหุ้นทราบล่วงหน้าก่อนการประชุม
  ตามที่กฎหมายกำหนดไว้ เพื่อให้ผู้ถือหุ้นสามารถใช้ประกอบการตัดสินใจลงคะแนนเสียง
  นอกเหนือจากการประชุมสามัญผู้ถือหุ้นประจำปีแล้ว
  หากมีความจำเป็นต้องเสนอวาระพิเศษเป็นกรณีเร่งด่วน
  ซึ่งกระทบหรือเกี่ยวข้องกับผลประโยชน์ของผู้ถือหุ้น
  หรือเกี่ยวข้องกับเงื่อนไขหรือกฎระเบียบของทางการที่ต้องเสนอขออนุมัติจากผู้ถือหุ้น
  บริษัทฯจะเรียกประชุมวิสามัญผู้ถือหุ้นเป็นกรณีไป

3.  สิทธิของผู้มีส่วนได้เสีย

  คณะกรรมการได้ให้ความสำคัญต่อสิทธิของผู้มีส่วนได้เสียทุกกลุ่ม ดังจะเห็นได้จาก
  ในปีที่ผ่านมานอกจากบริษัทฯได้ตระหนึกถึงความรับผิดชอบต่อผู้ถือหุ้นแล้ว
  บริษัทฯได้ให้ความสำคัญต่อการพัฒนาคุณภาพสินค้าและระบบการบริหารงาน
  จนได้รับการรับรองคุณภาพตามมาตรฐาน ISO 9001:2000
  ทั้งนี้เพื่อตอบสนองความต้องการของลูกค้า
  รวมถึงความรับผิดชอบต่อผลกระทบที่อาจเกิดขึ้นต่อสิ่งแวดล้อม
  โดยบริษัทฯได้มีการตรวจสอบคุณภาพอากาศจากปล่องระบายอากาศ
  ซึ่งอยู่ในเกณฑ์มาตรฐานที่กำหนดโดยกระทรวงอุตสาหกรรม เป็นต้น

4.  การประชุมผู้ถือหุ้น

  บริษัทฯมีการจัดประชุมผู้ถือหุ้น โดยการปฏิบัติต่อผู้ถือหุ้นอย่างเท่าเทียมกัน
  และได้กำหนดให้มีขั้นตอนการประชุมผู้ถือหุ้นอย่างถูกต้องตามกฎหมาย ตั้งแต่การเรียกประชุม
  การจัดส่งเอกสารและแจ้งวาระการประชุม ขั้นตอนในการดำเนินการประชุม
  นอกจากนี้ทุกครั้งก่อนการเริ่มประชุมผู้ถือหุ้น
  บริษัทฯได้ถือปฏิบัติให้มีการแถลงให้ผู้ถือหุ้นได้ทราบถึงวิธีการออกเสียงลงคะแนนของผู้ถือหุ้นไว้อย่างชัดเจน

  ในการประชุมผู้ถือหุ้นซึ่งจัดขึ้นในปี 2546 มีกรรมการเข้าร่วมประชุมทั้งสิ้น 7 ท่าน
  ซึ่งรวมถึงประธานกรรมการและประธานกรรมการตรวจสอบ ประธานอำนวยการ
  กรรมการผู้จัดการ และกรรมการตรวจสอบ
  โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
  สอบถามแสดงความคิดเห็นและให้ข้อเสนอแนะต่างๆ
  รวมทั้งได้บันทึกประเด็นข้อคิดเห็นที่สำคัญไว้ในรายงานการประชุม

5.  ภาวะผู้นำและวิสัยทัศน์

  คณะกรรมการบริษัท
  มีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯและการกำกับดูแลให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้นและผู้มีส่วนได้ส่วนเสียทุก
  ฝ่ายโดยรวม
  คณะกรรมการบริษัทได้มีส่วนร่วมในการกำหนดและให้ความเห็นชอบในเรื่องวิสัยทัศน์กลยุทธ์
  เป้าหมาย แผนธุรกิจและงบประมาณของบริษัทฯ
  ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
  คณะกรรมการและฝ่ายจัดการมีความรับผิดชอบตามหน้าที่ต่อผู้ถือหุ้น โดยได้กำหนดบทบาท
  หน้าที่และความรับผิดชอบอย่างชัดเจนระหว่างคณะกรรมการ คณะอนุกรรมการและฝ่ายบริหาร
  โปรดดูรายละเอียดภายใต้หัวข้อ “9.1 โครงสร้างการจัดการ”

  กรรมการของบริษัทเป็นผู้ที่มีความรู้ ความสามารถ และมีศักยภาพ โดยในปี 2546
  บริษัทฯมีกรรมการซึ่งได้ผ่านหลักสูตร DIRECTORS CERTIFICATION PROGRAM (DCP)
  จากสถาบันกรรมการบริษัทไทย จำนวน 4 ท่าน ดังนี้ นางอรฤดี ณ ระนอง (DCP17/2003)
  นายวิกิต ขจรณรงค์วณิช (DCP22/2003) นายศุภนิจ จัยวัฒน์ (DCP32/2003) และนายทรงชัย
  โสตถิภาพกุล (DCP38/2003) โดยกรรมการที่ได้ผ่านการทดสอบ DIPLOMA DIRECTORS
  CERTIFICATION PROGRAM (DCP) จากสถาบันกรรมการบริษัทไทย คือ นางอรฤดี ณ ระนอง

6.  ความขัดแย้งทางผลประโยชน์

  เพื่อป้องกันความขัดแย้งทางผลประโยชน์
  คณะกรรมการบริษัทได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
  โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร ทั้งนี้ในปี
  2546 บริษัทฯได้ทำการแก้ไขข้อบังคับบริษัทและบริษัทย่อย
  โดยกำหนดให้ในกรณีที่บริษัทฯหรือบริษัทย่อยตกลงเข้าทำรายการที่เกี่ยวโยงกันหรือรายการได้มาหรือจำหน่ายไปซึ่งสินทรัพย์ของบริษัทฯหรือบริษัทย่อยตามความ
  หมายและหลักเกณฑ์ที่กำหนดตามประกาศตลาดหลักทรัพย์แห่งประเทศไทยที่ใช้บังคับกับการทำรายการที่เกี่ยวโยงกันของบริษัทจดทะเบียนหรือการได้มาหรือจำหน่ายไปซึ่งสินทรัพย์ของบริษัทจดทะเบียน
  แล้วแต่กรณี
  ให้บริษัทฯปฏิบัติตามหลักเกณฑ์และวิธีการตามที่ประกาศดังกล่าวกำหนดในเรื่องนั้นๆด้วย
  รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทฯไปใช้เพื่อประโยชน์ส่วนตน
  ดังนี้

-   รายการที่อาจมีความขัดแย้งทางผลประโยชน์ :

  คณะกรรมการบริษัทได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
  และได้ พิจารณาความเหมาะสมอย่างรอบคอบทุกครั้ง
  รวมทั้งมีการปฏิบัติตามหลักเกณฑ์ของตลาดหลักทรัพย์แห่ง ประเทศไทย
  โดยในส่วนของราคาและเงื่อนไขเสมือนทำรายการกับบุคคลภายนอก (Arm’s Length Basis)
  และ ได้เปิดเผยรายละเอียด มูลค่ารายการ คู่สัญญา
  เหตุผล/ความจำเป็นไว้ในแบบแสดงรายการข้อมูลประจำปี (แบบ 56 – 1)
  และรายงานประจำปี (แบบ 56 - 2) แล้ว

-   การดูแลเรื่องการใช้ข้อมูลภายใน :

  โปรดดูรายละเอียดภายใต้หัวข้อ “ 9.5 การกำกับดูแลเรื่องการใช้ข้อมูลภายใน ”

7.  จริยธรรมทางธุรกิจ

  บริษัทฯมีนโยบายในการดำเนินธุรกิจอย่างโปร่งใสและสุจริต โดยเป็นไปตามข้อบังคับบริษัทฯ
  กฎหมาย ประกาศและข้อบังคับอื่นๆที่เกี่ยวข้อง รวมถึงปฏิบัติตามหลักการกำกับดูแลกิจการที่ดีทั้ง
  15 ข้อ นอกจากนี้ บริษัทฯได้มีการสื่อสารนโยบายให้แก่ฝ่ายจัดการและพนักงานในทุกระดับ
  เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯด้วยความซื่อสัตย์
  สุจริต และเที่ยงธรรม ทั้งการปฏิบัติต่อบริษัทฯและผู้มีส่วนได้เสียทุกกลุ่ม

8.  การถ่วงดุลของกรรมการที่ไม่เป็นผู้บริหาร

  ในปี 2546 คณะกรรมการบริษัทมีจำนวนทั้งสิ้น 8 ท่าน ซึ่งประกอบด้วย
  กรรมการที่เป็นอิสระไม่น้อยกว่าหนึ่งในสามของจำนวนคณะกรรมการ
  โดยมีกรรมการที่เป็นผู้บริหาร 4 ท่าน กรรมการที่ไม่ได้เป็นผู้บริหาร 1 ท่าน
  และกรรมการตรวจสอบ 3 ท่าน โดยบริษัทฯมีกรรมการที่เป็นอิสระทั้งหมด 3 ท่าน คิดเป็นร้อยละ
  37.5 ของคณะกรรมการทั้งหมด ดังนั้น
  การดำเนินการและการบริหารงานของบริษัทฯของคณะกรรมการบริหารจึงอยู่ภายใต้การกำกับดูแลอย่างเป็นกลางของกรรมการที่ไม่ได้เป็นผู้บริหารและกรรมการตรวจสอบ
  ซึ่งมีการถ่วงดุลที่พอเพียงในความเห็นของบริษัทฯ

9.  การรวมหรือแยกตำแหน่ง

  ประธานกรรมการบริษัทดำรงตำแหน่งกรรมการบริหาร
  แต่ได้ไม่เป็นบุคคลเดียวกันกับกรรมการผู้จัดการ ดังนั้นกรรมการผู้จัดการ
  จึงมีความอิสระในการบริหารงานตามบทบาทและอำนาจหน้าที่ที่แยกกัน

10. ค่าตอบแทนกรรมการและผู้บริหาร

  บริษัทฯมีนโยบายกำหนดค่าตอบแทนให้กรรมการไว้อย่างชัดเจนและโปร่งใส
  โดยเปรียบเทียบกับอัตราการเติบโตกับรายได้ของบริษัทฯ
  ซึ่งค่าตอบแทนอยู่ในระดับที่จะดูแลและรักษากรรมการที่มีคุณสมบัติที่ต้องการ
  และได้ขออนุมัติจากที่ประชุมผู้ถือหุ้นแล้ว
  นอกจากนี้กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มเติมตามปริมาณงานที่เพิ่มขึ้น

  11 การประชุมคณะกรรมการ

  คณะกรรมการกำหนดให้มีการประชุมอย่างสม่ำเสมอ
  และมีการประชุมวาระพิเศษเฉพาะคราวตามความเหมาะสม
  โดยมีวาระการประชุมที่สำคัญประกอบด้วยการพิจารณางบการเงินของบริษัทฯในแต่ละไตรมาส
  และติดตามผลการ ดำเนินงานของบริษัทฯ
  โดยเลขานุการบริษัทฯได้จัดทำหนังสือเชิญประชุมพร้อมกับระเบียบวาระการประชุมและ
  เอกสารเสนอให้กรรมการพิจารณาก่อนการประชุมล่วงหน้าอย่างน้อย 5 วัน
  ซึ่งการประชุมแต่ละครั้งจะใช้เวลา ประมาณ 1 - 2 ชั่วโมง
  โดยมีการจดบันทึกและจัดทำรายงานการประชุมเป็นลายลักษณ์อักษร รวมทั้งจัดเก็บรายงาน
  การประชุมที่ผ่านการรับรองจากคณะกรรมการ
  เพื่อพร้อมสำหรับการตรวจสอบจากคณะกรรมการและหน่วยงานที่ เกี่ยวข้อง

  โดยในปี 2546 คณะกรรมการบริษัทมีการประชุมตามวาระปกติ จำนวน 4 ครั้ง
  และประชุมวาระพิเศษ จำนวน 7 ครั้ง รวมทั้งสิ้น 11 ครั้ง
  โดยการเข้าร่วมประชุมของกรรมการบริษัทแต่ละท่านสรุปได้ดังนี้

+------------------------+---------------+---------------+------------+
| รายชื่อกรรมการ           | กา            |               | ร          |
|                        | รเข้าร่วมประชุม/ |               | วมจำนวนครั้ง |
|                        | การประชุมทั้งหมด |               |            |
|                        | (ครั้ง)         |               | เ          |
|                        |               |               | ข้าร่วมประชุม |
+------------------------+---------------+---------------+------------+
|                        | กา            | การ           |            |
|                        | รประชุมวาระปกติ | ประชุมวาระพิเศษ |            |
+------------------------+---------------+---------------+------------+
| 1 นายโรเบิร์ต พอล วอเร็นซ์ | 3/4           | 7/7           | 10/11      |
| คอลลินซ์                 |               |               |            |
+------------------------+---------------+---------------+------------+
| 2 นางอรฤดี ณ ระนอง      | 4/4           | 7/7           | 11/11      |
+------------------------+---------------+---------------+------------+
| 3 นายเอียน สจ๊วต ดอนนาคี  | 1/4           | 4/7           | 5/11       |
| *                      |               |               |            |
+------------------------+---------------+---------------+------------+
| รายชื่อกรรมการ           | กา            |               | ร          |
|                        | รเข้าร่วมประชุม/ |               | วมจำนวนครั้ง |
|                        | การประชุมทั้งหมด |               |            |
|                        | (ครั้ง)         |               |            |
+------------------------+---------------+---------------+------------+
|                        | กา            | การ           | เ          |
|                        | รประชุมวาระปกติ | ประชุมวาระพิเศษ | ข้าร่วมประชุม |
+------------------------+---------------+---------------+------------+
| 4 นายธนพล ศิริธนชัย       | 2/2           | 4/4           | 6/6        |
+------------------------+---------------+---------------+------------+
| 5 นายทรงชัย โสตถิภาพกุล   | 4/4           | 7/7           | 11/11      |
+------------------------+---------------+---------------+------------+
| 6 นายวิกิต ขจรณรงค์วณิช    | 3/4           | 7/7           | 10/11      |
+------------------------+---------------+---------------+------------+
| 7 นายศุภนิจ จัยวัฒน์        | 2/4           | 7/7           | 9/11       |
+------------------------+---------------+---------------+------------+
| 8 นายสุวิทย์ จินดาสงวน     | 1/1           | -/1           | 1/2        |
+------------------------+---------------+---------------+------------+

  * พำนักอยู่ประเทศฮ่องกง

  12 คณะอนุกรรมการ

  คณะกรรมการบริษัทได้แต่งตั้งคณะอนุกรรมการเพื่อช่วยแบ่งเบาภาระและกำกับดูแลการบริหารงานของบริษัทฯ
  จำนวน 3 คณะ โดยกำหนดบทบาท หน้าที่ ความรับผิดชอบของคณะอนุกรรมการดังกล่าว
  ตามรายละเอียดภายใต้หัวข้อ “9.1 โครงสร้างการจัดการ ”

  ในปี 2546 คณะกรรมการตรวจสอบมีการประชุม 4 ครั้ง
  และคณะกรรมการกำหนดค่าตอบแทนมีการประชุม 2 ครั้ง

  13 ระบบการควบคุมภายในและการตรวจสอบภายใน

  คณะกรรมการบริษัทได้ให้ความสำคัญต่อการสร้างระบบควบคุมภายใน
  โดยจัดให้มีฝ่ายตรวจสอบภายในและกำกับการปฏิบัติงาน ทำหน้าที่ตรวจสอบ ติดตาม
  เพื่อให้มั่นใจว่าการปฏิบัติงานของบริษัทฯได้ดำเนินการตามแนวทางที่กำหนดและมีประสิทธิภาพ
  รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯและเพื่อให้การตรวจสอบภายในมีความเป็นอิสระจึงกำหนดให้ฝ่ายตรวจสอบรายงานผลโดยตรงต่อคณะกรรมการตรวจสอบ

  ในปี 2546 คณะกรรมการบริษัทมีความเห็นว่า
  บริษัทฯและบริษัทย่อยมีระบบการควบคุมภายในอย่างเหมาะสมและเพียงพอ
  โดยเฉพาะอย่างยิ่งในส่วนของการควบคุมการปฏิบัติงานของฝ่ายบริหาร
  บริษัทฯและบริษัทย่อยมีนโยบายมาตรการและขั้นตอนในการปฏิบัติงาน
  ครอบคลุมถึงการควบคุมการทำธุรกรรมกับผู้ถือหุ้นรายใหญ่ กรรมการ
  ผู้บริหารหรือผู้ที่เกี่ยวข้องกับบุคคลดังกล่าว เพื่อไม่ให้เกิดความขัดแย้งในผลประโยชน์
  (conflict of interest)
  ระหว่างกันและเพื่อรักษาผลประโยชน์สูงสุดของบริษัทฯและบริษัทย่อยอย่างเหมาะสมและเพียงพอเช่นกัน

  14 รายงานความรับผิดชอบของคณะกรรมการต่อรายงานทางการเงิน

  คณะกรรมการบริษัทเป็นผู้รับผิดชอบต่อข้อมูลทางการเงินรวมของบริษัทและบริษัทย่อย
  และสารสนเทศทางการเงินที่ปรากฏในรายงานประจำปีที่จัดทำขึ้น
  เพื่อให้เกิดความมั่นใจว่าเป็นรายงานทางการเงินที่แสดงฐานะการเงินและผลการดำเนินงานที่เป็นจริงและสมเหตุสมผลโดยอยู่บนรากฐานของการจัดให้มีการบันทึกข้อมูลทางบัญชีที่ถูกต้อง
  ครบ ถ้วนและเพียงพอ ซึ่งได้ใช้นโยบายการบัญชีที่เหมาะสมและปฏิบัติโดยสม่ำเสมอ
  ตลอดจนได้พิจารณาถึงความสมเหตุสมผลและระมัดระวังรอบคอบในการจัดทำงบการเงินดังกล่าว
  รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
  และมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
  ซึ่งผู้สอบบัญชีได้แสดงความเห็นต่องบการเงินดังกล่าวในรายงานของผู้สอบบัญชีของบริษัทฯ

  ในการนี้คณะกรรมการบริษัท ได้แต่งตั้งคณะกรรมการตรวจสอบ
  ซึ่งประกอบด้วยกรรมการอิสระเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในที่เพียงพอ
  และความเห็นของคณะกรรมการตรวจสอบเกี่ยวกับเรื่องดังกล่าวนี้ปรากฏในรายงานของคณะกรรมการตรวจสอบซึ่งแสดงไว้ในแบบแสดงรายการข้อมูลประจำปี
  (แบบ 56-1) และรายงานประจำปี (แบบ 56-2) แล้ว

  คณะกรรมการบริษัทมีความเห็นว่า งบการเงินของบริษัทฯและบริษัทย่อย ณ วันที่ 31 ธันวาคม
  2546 ที่คณะกรรมการตรวจสอบได้สอบทานร่วมกับฝ่ายบริหารของบริษัทฯและผู้สอบบัญชีของบริษัทฯ
  คือ บริษัท สำนักงาน เอินส์ท แอนด์ ยัง จำกัด
  ได้แสดงฐานะการเงินและผลการดำเนินงานถูกต้อง ครบถ้วน เชื่อถือได้ และสมเหตุสมผล
  โดยถือปฏิบัติตามมาตรฐานการบัญชีที่รับรองโดยทั่วไป
  โดยเลือกใช้นโยบายบัญชีที่เหมาะสมและถือปฏิบัติสม่ำเสมอ เปิดเผยข้อมูลเพียงพอ
  และปฏิบัติถูกกต้องตามกฎหมายและกฎระเบียบที่เกี่ยวข้อง

  15 ความสัมพันธ์กับผู้ลงทุน

  คณะกรรมการบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน
  โปร่งใสและทั่วถึง ทั้งรายงานข้อมูลทางการเงินและข้อมูลทั่วไป
  ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ
  โดยได้เผยแพร่ข้อมูลข่าวสารต่างๆดังกล่าวเพื่อให้ผู้ลงทุนและผู้ที่เกี่ยวข้องได้รับทราบ
  โดยผ่านช่องทางและสื่อการเผยแพร่ข้อมูลต่างๆของตลาดหลักทรัพย์และสำนักคณะกรรมการกำกับหลักทรัพย์และตลาดหลักทรัพย์
  พร้อมทั้งสามารถติดต่อขอทราบข้อมูลได้ที่ โทรศัพท์ 0–2201–3372–9 โทรสาร 0–2201–3370

9.5 การกำกับดูแลเรื่องการใช้ข้อมูลภายใน

  บริษัทฯ
  มีมาตรการและวิธีการในการกำกับดูแลคณะกรรมการและผู้บริหารของบริษัทฯในการนำข้อมูลภายในของบริษัทฯไปใช้เพื่อประโยชน์ส่วนตนรวมทั้งเพื่อการซื้อขายหลักทรัพย์
  โดยห้ามไม่ให้คณะกรรมการและผู้บริหารบริษัทฯซื้อขายหลักทรัพย์ของบริษัทฯในช่วงก่อนการเปิดเผยข้อมูลต่อสาธารณชน
  1 เดือน
  รวมทั้งกำหนดให้คณะกรรมการและผู้บริหารของบริษัทฯต้องรายงานการเปลี่ยนแปลงการถือหลักทรัพย์ของบริษัทต่อทางสำนักงานคณะกรรมการกำกับหลักทรัพย์และตลาดหลักทรัพย์ทุกครั้งที่มีการเปลี่ยนแปลงการถือครองหุ้นของบริษัทฯ
  นอกจากนี้บริษัทฯยังได้กำหนดนโยบายเกี่ยวกับการเปิดเผยข้อมูลที่เป็นสาระสำคัญของบริษัทฯไว้
  โดยให้มีการเปิดเผยเฉพาะผู้ที่เกี่ยวข้องและจำเป็นต้องใช้ข้อมูลดังกล่าวเท่านั้นและจะทำการเปิดเผยข้อมูลดังกล่าวให้แก่ผู้บริหารอื่นพร้อมๆกับการเปิดเผยต่อสาธารณชน

9.6 บุคลากร

  9.6.1 บุคลากร

  บริษัทฯ มีจำนวนพนักงานในแต่ละสายงานหลักทั้งสิ้น 99 คน ดังนี้

+------------------------------------------+---------------------------+
| 1 ฝ่ายสำนักบริหาร                           | 10                        |
|                                          |                           |
| 2 ฝ่ายตรวจสอบภายในและกำกับการปฏิบัติงาน       | 2                         |
|                                          |                           |
| 3 ฝ่ายบัญชีและการเงิน                        | 6                         |
|                                          |                           |
| 4 ฝ่ายธุรการและบริหารบุคคล                   | 9                         |
|                                          |                           |
| 5 ฝ่ายจัดซื้อ                                | 3                         |
|                                          |                           |
| 6 ฝ่ายพัฒนาระบบสารสนเทศ                    | 3                         |
|                                          |                           |
| 7 ฝ่ายโรงงาน                              | 66                        |
+------------------------------------------+---------------------------+
| รวม                                      | 99                        |
+------------------------------------------+---------------------------+

  ทั้งนี้ ณ วันที่ 31 ธันวาคม พ.ศ. 2546 บริษัท ยูนิเวนเจอร์ จำกัด (มหาชน)
  ให้ผลตอบแทนกับพนักงานทั้งหมดในรูปเงินเดือน โบนัส ซึ่งผลประโยชน์ที่พนักงานได้รับ
  คิดเป็นจำนวนเงินทั้งสิ้น 29,675,636 บาท
  (ยี่สิบเก้าล้านหกแสนเจ็ดหมื่นห้าพันหกร้อยสามสิบหกบาทถ้วน)

  9.6.2 นโยบายพัฒนาบุคลากร

  บริษัทฯมีนโยบายที่จะพัฒนาความรู้ ความสามารถของพนักงานอย่างสม่ำเสมอ
  เพื่อให้บุคลากรทุกตำแหน่งหน้าที่มีศักยภาพในการปฏิบัติงานให้บรรลุเป้าหมายที่บริษัทฯกำหนดไว้
  โดยบริษัทฯมีหน่วยงานที่รับผิดชอบ ดูแลการจัดหลักสูตรฝึกอบรมด้านต่างๆ
  แก่พนักงานอย่างต่อเนื่อง